Bearn

**Bearn** o **Biarn** qu'ei un país occitan de Gasconha, un vescomtat situat au pè deus Pirenèus. Ligat successivament a l'Aragon puish a la Gasconha, que deviengó, enter los regnes de Gaston Fèbus e d'Enric de Borbon, un país sobeiran puish cap deu Reiaume de Navarra (dab sonque la Baisha Navarra après 1512). Bearn qu'ei tanben ua anciana província istorica francesa integrada a la França en 1620 per un edicte dit d'union ; abans aquesta data, l'occitan de Bearn (lo bearnés) qu'èra la sola lenga administrativa deu Reiaume de Navarra e que partatgè aqueste estatut dab lo francés dinc a la Revolucion.

Uei lo dia, la soa capitala qu'ei Pau (las autas capitalas istoricas que hon, successivament Morlans puish Ortès).

Lo gentilici qu'ei **bearnés -esa** o **biarnés -esa**.

Bearn que fòrma, dab la Baisha Navarra, Labord e Sola (compausant lo Bascoat francés) e un tròç de Gasconha deu Baish Ador, lo departament deus Pirenèus Atlantics (64), que n'aucupa los 3/5 deu territòri.

## Geografia
[thumb|500px|right|Mapa francesa deus [Pirenèus Atlantics (dab Bearn a l'est e lo Bascoat a l'oest)]]

### Limits
Bearn qu'ei limitat a l'oèst per Sola e la Baisha Navarra, au nòrd per las Lanas e Armanhac, a l'èst per Bigòrra e au sud per Aragon (Espanha).

### Fisionomia

En entrant au Bearn peu nòrd-èst, que s'i tròba :

* Ua seria de sèrras orientadas nòrd-sud : los pueis de Montanerés, deu Vic Vilh e de Sovèstre adaigats per petits afluents d'Ador : Gabàs, Lui de França e Lui de Bearn.
* la vath deu Gave de Pau (Ortès, Artics, Pau, Nai) zòna la mei poblada.
* los travèrs de l'Entre Dus Gaves (Juranson).
* la vath deu Gave d'Auloron (Auloron, Navarrencs, Sauvatèrra de Bearn).
* 3 vaths deus Pirenèus bearnés (Bearn Haut) :
** la Vath d'Aussau (Portalet, 1794&nbsp;m) dominada peu Pic de Mieidia d'Aussau.
** la Vath d'Aspa (Sompòrt, 1632&nbsp;m) que s'obreish de cap au Haut Aragon.
** la Vath de Varetons s'obreish de cap tà la vath navarresa de Roncal.
** Que s'i pòt ajustar la vath de l'Ozom desbocant de cap a Bigòrra, via Ferrièras, Arbeòst e lo còth deu Solòr.

Los Pirenèus bearnés que van, d'oèst en èst, deu Pic d'Ania (2504&nbsp;m) au Pic de Palas (2974&nbsp;m) qu'ei lo punt culminant deu departament.

### Climat
Dab ua diferéncia de nivèu de 3000&nbsp;m enter la montanha e la plana, Bearn que coneish mantun climat desparièr. Dens la plana, lo climat qu'ei doç mes en montanha que pòt nevar en ivèrn e un medish dia que pòt estar brumós dens la plana e assorelhat au som.

## Istòria

* Formacion, antiquitat e hauta Edat Mejana
Abans la conquista romana, la tèrra deu Bearn qu'èra part d'Aquitània. Qu'estó conquistada a l'escadença de la Guèrra de las Gàllias (gavidada per Juli Cesar) per Publius Crassus en 56 abans l'èra crestiana, a maugrat de la resisténcia de la ciutat aquitana de Sos - poblada peus Sotiats. Lo sud-oèst pirenenc que resistí enqüèra mantuas annadas. Roma que desvelopè mei que mei duas vilas: Iluro (uei Auloron) e Benearnum (uei Lescar); uei, enqüèra, aqueras duas vilas que son los dus avescats bearnés, jos l'autoritat de l'avesque de Baiona. Au sègle III, lo territòri bearnés que pertanhèva a la província nomada Novempopulània (lo "país deus nau pòbles").
Au sègle V, diferents pòbles germanics qu'envadín Novempopulània, purmèr los Vandals, puish los Visigòts qu'establín a Tolosa la capitala deu reiaume suus dus costats deus Pirenèus. Qu'estón acaçats per l'Espanha peus Francs. Au sègle IX, los Vikings que destrusín Benearnum e Iluro.

* Lo vescomtat
Los vescomtes de Bearn que conquistèn Montanèr e Ortès au sègle XI. Las abadias de Luc de Bearn e de Seuvalada que's fondèn. Dejus Gaston IV lo crotzat, Morlans que vadó capitala e los purmèrs fòrs de Bearn que's redigín en començant ua tradicion constitucionala e de libertat qu'impausère dreits e devers au pòble e aus vescomtes. La Cort Major, amassada de nòbles, que conselhava lo vescomte. Gaston IV qu'ei conegut tà aver combatut en Palestina (en empachant personaument que los civils musulmans estossen massacrats) e en Espanha; mei que mei qu'ajudè a conquerir Saragossa.
Durant l'Etat Mejana, Bearn que vedó a passar un hèish de romius qui anavan entà Sant Jacme de Compostèla.
A l'epòca qui Gasconha e deviengó vassalha d'Anglatèrra, Bearn que's virè enqüèra mei de cap a Aragon. Signe d'aquera aligança, la dinastia deus Montcadas, d'origina aragonesa, que renhè sus Bearn.
Durant las crotzadas albigesas, Bearn e Aragon que's hiquèn au costat de Tolosa ; totun, après la des·hèita, lo rei d'Aragon qu'abandonè la soas pretencions politicas capvath deus Pirenèus e Bearn que cadó devath vassalitat anglogascona. Totun, mercés au subtiu jòc diplomatic deu vescomte Gaston Fèbus, que tornè crubar la soa independéncia (declarad dab l**[[Acte d'Independéncia de Bearn]]'') e Fèbus que vadó senhor sobeiran, en bèth tiéner, segon eth, la soa tèrra, sonque de Diu e de la soa espada. Un temps de prosperitat que s'obrí a l'acès de la [[Guèrra de Cent Ans|Guèrra de Cents Ans]] e jos la gestion economica e politica ambiciosa deu vescomte. [[Ortès]] qu'èra la soa capitau. A maugrat d'aqueras escadudas, la creishença deus poders [[Espanha|espanhòus]] e [[França|francés]] que miaçava l'independéncia bearnesa.

* Lo [[Reiaume de Navarra]] e l'integracion au [[Reiaume de França]]
Bearn que juntè la soa dinastia dab la de Navarra e los vescomtes de Bearn que vadón reis de Navarra. A la debuta deu [[sègle XVI]], lo senhor sobeiran de Bearn e rei de Navarra, [[Enric II de Navarra|Enric de Labrit]], que s'apropièt de França en se maridant dab Margalida d'[[Engoleime]] (la sòr de [[Francés I]] de França, qui vadó [[Margarida de Navarra]], autora de ''[[l'Eptameron]]''). En [[1512]], lo rei d'[[Aragon]] (regent de [[Castelha]] ad aquera epòca), qui non podèva pas acceptar l'aligança dab França, qu'invadí la [[Baisha Navarra]].

La hilha d'Enric de Labrit, [[Joana III de Labrit|Joana de Labrit]], qu'esposè [[Antòni de Borbon]] e que's convertí au [[calvinisme]] qui vadó religion d'estat. Un pauc après la version gascona de [[Pèir de Garròs]], [[Arnaut de Saleta]] qu'arrevirè los [[Saumes de Dàvid]] en bearnés peu culte protestant. Enric, lo hilh de Joana, qu'ei conegut tà aver cambiat mantuns còps de religion abans qui vadosse rei de França. Hèra Bearnés, totun, que respectè l'independéncia de la soa purmèra patria e la dignitat de la soa lenga mairau e eth que demorè tota la soa vita sancèra Enric III de Navarra e IV de França ([[Enric de Borbon|"lo Noste Enric"]]).

Qu'ei lo son hilh, [[Loís XIII de França|Loís XIII]], qui decretè l'integracion de Bearn au reiaume de França en promulgar un [[Edicte d'Integracion]] o d'union, qui apèran tanben [[edicte d'annexion]] de [[1620]]. Que s'engatjava, totun, a respectar los [[Fòrs de Bearn|Fòrs]] ; aquò que volèva díser, teoricament, que Bearn e podèva contunhar d'emplegar la soa lenga e de hèit, dinc a la [[Revolucion Francesa|Revolucion]], un sarròt de documents qu'estón redigits en bearnés.

La Revolucion e l'Empèri que cambièn l'anar de víver deu país : creacion deu departament deu Baish Pirenèus (vadut Pirenèus Atlantics a la fin deu [[sègle XX]]) desinstitucionalizacion deu dret d'ainessa (conservat a còp dab arrengaments de familha), conscripcion, leis navèras. Lo [[sègle XIX]] e la purmèra meitat deu [[sègle XX]] qu'estón marcats per l'emigracion ([[Califòrnia]] e [[Arriu de la Plata]] mei que mei - véder [[Occitans d'Argentina e d'Uruguai]]).

Arron la des•hèita republicana espanhòu, Bearn que vedó a arribar un sarròt de refugiats. Mantun qu'estón empresoats per la Republica Francesa au [[camp de Gurs]] on estón egaument retienguts judius durant la [[Segonda Guèrra Mondiau]]. La linha de demarcacion que trauquè Bearn qui estó un important lòc d'accion de grops locaus de Resisténcia com los ''[[Corps Franc Pommiès]]'' (C.F.P).

== Populacion ==
Bearn que compta 367&nbsp;000 abitants e 387 comunas. [[Pau]] sola qu'amassa 75&nbsp;600 poblants.

== Transpòrts ==
    
=== Lo hialat rotèr ===

=== Lo hialat ferroviari ===
Bearn que conta dus camins de hèr principaus:
* Ua linha oèst-èst : [[Irun]]-[[Vintimilha]], juntant [[Espanha]] dab [[Itàlia]] e passant per [[Baiona]], [[Pau]], [[Tolosa]], [[Montpelhièr]], [[Marselha]], [[Niça]]. 
* Ua linha nòrd-sud : [[París]]-[[Tarabèl|Tarba]] ; qu'ei la linha utilizada peu [[TGV]] qui abandona la grana vitessa enter [[Bordèu]] e [[Tarba]] per'mor que las vias non son pas adaptadas.

Com en autes endrets, mantua via que hon abandonadas en Bearn. Ua d'aquestas que religava directament Bearn e [[Aragon]] en traucant los [[Pirenèus]] ; qu'èra la linha [[Pau]]-[[Canfranc]]. La reubertura d'aquesta linha qu'èra un contra projècte a la traucada deu [[tunèl deu Sompòrt]] dens las annadas navanta deu sègle XXau. L'acabament d'aqueth tunèl qui s'ei tradusida per un passatge massiu de camions (a còps carrejant produts dangerós) n'a pas definitivament clavat aquesta revindicacion.

=== L'avion ===
[[Fichièr:Wrightflyer.jpg|200px|left|thumb|Avion deus hrairs Wright]]Se [[Occitània]] b'ei considerada a còps com ua de las patrias de l'[[aviacion]] mercés, enter autes, aus [[Gasconha|gascons]] [[Clement Adèr]], [[Latecoèra]] e a la companhia [[Airbus]], Bearn non demora pas en dehòra d'aquesta aventura. Pau que ho de fèit lo lòc causit peus dus hrairs [[Estats Units d'America|americans]] Orville e Wilbur [[hrairs Wright|Wright]] per aubrir la purmèra escòla d'aviacion de l'istòria. Ua novèla de l'escrivan bearnés [[Rogèr Lapassada]] que rapera aqueth temps paulins deus pionièrs dens lo son libe ''Sonque un arríder amistós''. <br />
[[Fichièr:PA Bearn.jpg|200px|right|thumb|Portavion Bearn]]
[[Portavion Bearn|Bearn]] que ho tanben lo nom deu purmèr [[portavion]] de l'[[armada francesa]] (un vaishèth qui, adobat peus american, e's pelegè deu costat deus aliats dinc a la fin de la [[Segonda Guèrra Mondiau]]). Despuish 1964, Pau qu'arcuelh l'Escòla de las Tropas Aeroportadas (en francés  -E.T.A.P-).<br />
Uei Pau qu'ei tostemps lo sièti d'un regiment de [[paracasudista|paracadudistas]] e que possedeish un aeropòrt internacionau.

== Economia ==

== Cultura ==

=== Lengas ===

* L'[[occitan]] [[bearnés]]:<br />
Lo bearnés qu'ei una varianta de l'[[occitan]] [[gascon]] (qu'a servit mantuns còps de punt de referéncia per aqueste dialecte; qu'èra la lenga mairau de totòm autes còps e tanben deu poder (vescomtes de Bearn, comtes de Fois-Bearn, reis de Navarra e [[Noste Enric]] que l'empleguè enquèra arron d'estar vadut rei de França e de Navarra) ; qu'ei hòrt espandida enquèra.

Lo bearnés qu'estó l'unica lenga administrativa a l'atge miejancèr, utilizat dens los [[Fòrs de Bearn]]. La [[Reforma]] que l'empleguè entà accelerar las conversions e que li devem los famós ''[[Saumes de David]]'' arrevirats per [[Arnaut de Saleta]]. Qu'èra la lenga mairau deu [[Noste Enric]] qui la he bronir dens tot [[París]] deu temps de la soa cort gasconejaira. Au viraplec deus sègles XVIIau e XVIIIau [[Joan Enric de Fondevila]] que compausè òbras de teatre bearnesas en [[alexandrin]]s. Deu sègle XVIIIau que podem mentàver l'òbra burlesca ''[[Lo sermon deu curé de Bideren]]'' e la poesia de [[Ciprian Desporrins]]. Lo [[sègle XIX]] que balhè autors com [[Xavièr Navarròt]] e erudits com [[Vastin Lespin]] qui escrivó ua gramaticas, ua antologia e un diccionari qui amassa la lega deus archius e la lenga de la vita vitanta.

Las [[escòla Calandreta|calandretas]] son las escòlas bilingüas occitanas ; la purmèra calandreta que vadó a [[Pau]] en [[1979]].<br />

Istoricament, lo bearnés qu'estó la sola lenga emplegada dens los tèxts oficiaus desempuish los [[Fòrs de Bearn|Fòrs]] (las cartas medievaus deus drets e de las leis qui ligavan los bearnés e lo lor país). Aqueth bearnés de juristas qui avèva vocacion d'estar escrivut qu'ei justament designat dab lo nom de ''[[scripta bearnesa]]'' ; qu'estó exportat aus país ligats a Bearn : las [[Sola]], la [[Navarra]] (ambs tèrras deu [[País Basc|bascoat]]) e [[Fois]]. Que cau destacar, que peu son costat, la scripta qu'arrecebèva influéncias (a còps [[ipercorreccion]]s) legadocianas portadas peus avocats e notaris bearnés qui estudiavan a [[Tolosa]]. 
Lo francés que  s'empleguè a mei anar mei arron l'[[Edicte d'Integracion]] ([[1621]]) mes lo bearnés qu'estó tostemps emplegat peu actes oficiaus (plèits, deutes, contractes de maridatges) en competicion dab lo francés dinc a la [[Revolucion Francesa|Revolucion]] (vedetz [https://web.archive.org/web/20080208085558/http://www.lebearn.net/page7.bearnais.html lo bearnés]).
L'immigracion bearnesa qu'exportè enter autes causas la lenga qui's hasò audir per ua estona dens lo mòn sancer. [[Alèxi Peiret]] qu'estampè atau los son "Sovenirs de casa" a [[Concepcion del Uruguay]], [[Argentina]], a la fin deu [[sègle XIX]].

* Lo shiulat:
Tradicionaument, pastors bearnés que i a que desvolopèn la capacitat de comunicar en shiulant, çò qui permetèva de comunicar a granas distàncias. Aquesta version shiulada deu bearnés qu'estó emplegada mei que mei dens lo vilatge d'[[Aas]], comuna d'[[Aigas Bonas]], [[Vath d'Aussau]].

* Lo francés:
Lo [[francés]] qu'ei l'unica lenga oficiau per la [[França|Republica Francesa]]. Bearn qu'arcuelhó l'escrivana francesa [[Margarida de Navarra]] après lo son maridatge dab lo Rei de Navarra [[Enric II de Navarra|Enric de Labrit]]. La soa simpatia per la [[Reforma]] e la conversion de la soa hilha, [[Joana de Labrit]], que hen arrecotir mantuns reformats de lenga francesa entà Bearn. Totun, la [[Reforma]] e lo conflicte dab França que favorizen un retorn au bearnés, lenga utilizada per l'evangelizacion. Lo francés que comencè a minjar la plaça administrativa e legau de l'occitan lentement a partir deu sègle XVIIau mes no'u remplacè pas sonque après la [[Revolucion Francesa]].

=== Gastronomia ===
Bearn qu'ei reputat peus sons cambajons, lo sons ceps, lo sons guits e, de segur, los [[hitge gras|hitges gras]] qui produseish. Lo plat nacionau qu'ei la famosa [[garbura]] : sopa de caulet, mogetas, poma de tèrra, alh naps (e d'autes causas segond la varianta) e carn (òs de cambajon o còth de guit).
Bearn que produseish [[Juranson (vin)|vin de juranson]] (a còps sec, mes sustot doç e, peu melhor, de vrenhas tardivas, mei sucrat e d'un grad superior en alcòl) mes tanben rosat e un arroi aperat simplament [[Bearn (vin)|Bearn]]. Peu carnaval que's preparan [[meravilha]]s.
Que cau mencionar que la famosa [[saussa bearnesa]] que ho inventada en [[1830]] en region parisenca (a [[Saint Germain-en-Laye]]) e que shens estar directament ligada a la gastronomia bearnesa, que ho batejada per'mor deu nom deu restaurant qui la vedó a nàisher : lo ''Pavillon d'Henri IV''.

=== Construccion ===

=== Simbòls ===
[[Fichièr:Midi d'Ossau en verano.JPG|thumb|left|250 px|Lo Pic de Mieidia d'Aussau en estiu]]
* L'imne de Bearn qu'ei de segur la famosa canta [[Aqueras montanhas]] atribuida a [[Gaston Fèbus]] e coneguda en mantun lòc d'Occitània com lo "[[Se canta]]" e interpretada a cada amassada occitana.<br />
* Las vacas portadas peu drapèu e per l'escut de Bearn que son un simbèu deu país com tanben ac ei l'[[ors]], simbèu de la montanha au costat deus pastors. L'escut de [[Laruntz]] qu'ostenda simbolicament amassas ua vaca e un ors.<br />
* L'[[immortèla]] qu'ei ua es.hlor de montanha emblematica de Bearn.

=== Patrimòni ===

* Naturau : [[Parc Naturau deus Pirenèus]], dab lo [[Pic de Mieidia d'Aussau]] e la soa  fauna rica ([[ors]], [[vutre]]s, [[sarris]] enter autes). 
* Castèths: [[Castèth de Montcada|Moncada]], [[castèth de Bètlòc|Bètlòc]], [[castèth de Montanèr|Montanèr]], [[Castèth de Pau|Pau]], [[castèth de Morlana|Morlana]], [[castèth d'Aas|Aas]] e [[Hortalessa deu Portalet]].
* Catedralas: d'[[Auloron]] (sede deu bisbat d'[[Iluro]]) e de [[Lescar]] (sede deu bisbat de [[Benearnum]]).
* Glèisas: [[Bètharram]], [[La Comanda]], [[Montanèr]], [[Morlana]], [[Monenh]] e [[Sarrança]].
* Ecomusèus: L'[[Arròc deu vutres]] ([[Aste Beon]]), lo zoo d'[[Asson]] e los [[ors]] a [[Bòrça]].

== Bearnés celèbres ==
=== Personatges ===
[[Fichièr:Henry IV of france by pourbous younger.jpg|thumb|200px|left|[[Enric de Borbon|Noste Enric]] per [[Frans Pourbus lo jove|Frans Porbus lo joen]]]]
* [[Loís Barto]], òme politic e [[Academia Francesa|academician]].
* [[Carles XIV Joan de Suècia|Joan Baptista Juli Bernadòta]] ([[1763]]-[[1844]]), marescau de [[Napoleon]], puish rei de [[Suècia]] dab lo nom de [[Carles XIV de Suècia|Carles XIV]].
* [[Enric de Borbon|Noste Enric]], ([[1553]]-[[1610]]) rei de [[Navarra]] de [[1572]] a [[1610]] e de [[França]]  de [[1589]] a [[1610]].
* [[Gaston III de Fois-Bearn|Gaston Fèbus]]
* [[Marqués de Fenoyl]], purmèr president deu [[Parlament de Navarra]], a [[Pau]] de [[1711]] a [[1724]].
* [[Joana de Labrit]], reina de [[Navarra]] ([[1528]]-[[1572]])
* [[Loís Armand de Lom d'Arce, baron de Lahontan]] ([[1666]]-[[1716]]) explorator de la [[region deus Grans Lacs]] en [[Navèra França]] e escrivan de lenga francesa.
* [[Pèir de Lostaunau, Rajah de Shikandra]] : aventurèr bearnés qui combató las armadas colonialas anglesas en las [[Índia]]s au sègle XVIII en bèth ganhà's lo títou de Rajah.
* [[Gaston Planté]], fisician, inventor de l'acumulader electric, nascut a [[Ortès]] en [[1834]].
* [[Joan Martin Pueyrredon]] ([[1776]] - [[1850]]), purmèr cap d'Estat de las Províncias Unidas deu Rio de la Plata (futura [[Argentina]]), hilh d'un marcadèr de la [[vath de Varetons]].

=== Personalitats politicas ===

* [[David Habib]] 
* [[Andriu Labarrèra]]
* [[Alan Lamassoure]]
* [[Joan Lassala]]
* [[Joan Jacme Lassèrra]] 
* [[Joan Saint-Josse]]
* [[Francés Vairon]]

=== Grops e Cantaires ===
* [[Marcèu Amont]]  

* [[Arnapi]]
* [[Danièl Balavoine]]
* [[Bertran Cantat]]
* [[Natàlia Cardone]]
* [[Jeliòt|Pèir de Jeliòt]]
* [[Francés Lalana]]
* [[Nadau (grop)|Nadau]]
* [[Pagalhós]]
* Los Hardidets de Maseròlas
* [[Marilís Orionaa]]
* [[Joan Francés Tisnèr]]
* [[lo grope Ardalh]]
* [[Verd e Blu]]

=== Sartos ===

* [[Andriu Correjas]]
* [[Jacme Forcada]]

=== Poètas, escrivans ===

* [[Pèir Bordièu]] (en francés Pierre Bourdieu), [[sociologia|sociològ]] ([[1930]]-[[2002]]), nascut a [[Denguin]] e escolan au [[licèu Loís Barto]] a [[Pau]].
* [[Joan Boset]]: filològ, ispanista e bearnista ; qu'ei l'autor d'ua gramatica deu castelhan qui ho pendent annadas ua referéncia en França e que bastí ua gramatica bearnesa suu medish modèl.
* [[Ciprian Desporrins]], poèta deu sègle XVIIIau.
* [[Joan Enric de Fondevila]], autor de [[teatre occitan]] deu [[sègle XVII]].
* [[Eric Gonzales]], romancèr escrivent en [[gascon]], nascut en [[1964]] a [[Pau]].



* [[Francis Jammes]], (lo [[2 de deceme]] de [[1868]] - lo [[1 de noveme]] de [[1938]]), poèta d'expression francesa.
* [[Sèrgi Javaloyès]]: escrivan contemporanèu.
* [[Rogèr Lapassada]]: poèta [[Ortès|ostesian]] deu sègle XX.
* [[Vastin Lespin]], filològ e erudit bearnés deu sègle XIX, autor de [[gramatica]]s, d'[[antologia]]s literàrias e deu "[[Dictionnaire bearnais ancien et moderne]]", diccionari referenciau e erudit apiejat suber los texts bearnés istorics e literaris.
* [[Pèir de Marca]]: istorian de Bearn, President deu [[Parlament de Navarra]] e [[Arquevesque]] de [[París]].
* [[Xavièr Navarròt]], poèta cançonèr republican (genèr de [[1799]]-deceme de [[1862]]).
* [[Alèxis Peiret]], poèta occitan, agronòm e òmi politic deu sègle XIXau qui emigrè en [[Argentina]].
* [[Simin Palai]], poèta en bearnés, ([[1874]]-[[1965]]).
* [[Albèrt Peirotet]], escrivan deu sègle XXau.
* [[Arnaut de Saleta]], autor deus [[Saumes de David]] mes en rima bearnesa ([[1583]]).
* [[Pèir Tucòu-Chala]], istorian medievalista, especialista d'[[Espanha]] e deus [[Pirenèus]].
* ''Alèxis Léger'' dit ''Alèxis Sant Léger Léger'' puish [[Saint-John Perse]], [[Poesia|poèta]] e diplomata d'expression francesa [[1887]] - [[1975]], que hasó los sons estudis al [[licèu Loís Barto]] a [[Pau]] de [[1899]] a [[1904]].
* [[Juli Supervièla]], poèta, romancèr e dramaturg ([[1884]]-[[1960]]), que repausa a [[Auloron]].[http://supervielle.univers.free.fr/supervielle/oloron_ste_marie.htm]
* [[Pau-Joan Toulet]], poèta ([[1867]]-[[1920]]), nascut a [[Pau]].



=== Atlètas ===

* [[Basquetbòl]] : [[Freddy Hufnagel]] - [[Alan Larrouquis]]
* [[Canoè-caiac]] : [[Tòni Estanguet]] - [[Patrici Estanguet]]
* [[Ciclisme]] : [[Gilbèrt Duclos-Lassalle]] 
* [[Fotbòl]] : [[Edoard Cissé]] - [[Julian Escudé]] - [[Joan-Francés Larios]] - [[Joan-Miquèu Larqué]] - [[Julian Tauziède]]
* [[Rugbi]] : [[Felip Bernat-Salles]] - [[Nicolau Brusque]] - [[Laurenç Cabannes]] - [[Joan Capdouze|Nano Capdouze]] - [[François Moncla]] - [[Robèrt Paparemborde]] - [[Joan Piqué]] - [[Damian Traille]] - [[Pèir Triep-Capdeviela]]
* [[Esquí alpenc]] : [[Ànnia Famose]]
* [[Tennis]] : [[Nicolau Escudé]] 
* [[Nautisme]] : [[Titouan Lamazou]]

== Ligams intèrnes ==

* [[Lista deus vescomtes de Bearn]]
* [[lista deus reis de Navarra|rei de Navarra]] 
* [[Noste Enric|Enric III de Navarra, Enric IV de França, **Noste Enric''']]
* Armoriau de Bearn
* Saussa bearnesa : inventada en Isla de França que deu lo son nom au restaurant qui la vedó a nàisher (lo Pavalhon d'Enric IV).

## Ligams extèrnes
* Presentacion de Bearn
* la Vath d'Aussau
* la Vath d'Aspa
* la Vath de Varetons
* Biarnesa
* Ràdio País
* Per Noste Institut d'Estudis Occitans en Bearn
* Reclams edicions e revista
* Menestrers Gascons
* Joan Francés Tisnèr
* Verd e Blu
* L'Ostau Bearnés, La Maison de la Cultura Bearnesa

## Nòtas